
În cursul anilor 1940-1944, cât timp a fost Preşedinte al Consiliului de Miniştri şi Conducător al Statului 
Român, lon Antonescu a fost adeseori considerat — în mediile de stânga ori de dreapta, de „sus” sau de 
jos”, civile ori militare, interne sau externe — tiran ori dictator. Situaţia s-a ... deteriorat mai apoi, când, 
cum se ştie ori se spune, după război multi viteji se arată, la „procesul” din mai 1946 ori în presa de după 
23 august 1944, în abordările memorialistice ori, mai grav, în rândul istoricilor, Mareşalul avea să fie 
inclus fără reticente în categoria dictatorilor fascişti, alături de Hitler sau Mussolini. 


Cititi si: ANTONESCU, ALTFEL. „Să ne toarcem din credinţa în Dumnezeu si Justiţie drumul viitorului”. 


Prof. Gh. Buzatu special pentru ZIARISTI ONLINE 
Analiza documentată şi nuanţată a caracterului regimului social-politic din România anilor 1940-1944, pe 


care Maresalul l-a ,patronat”, nu i-a preocupat pe politicieni şi nici pe multi istorici. Nu este cazul să intrăm 
în detalii, deşi, în raport cu modul în care Conducătorul a căzut în plasa conjuratilor nenorociti de la 23 
august 1944 ori comparativ cu ceea ce s-a petrecut în România în epoca holocaustului roşu, întruchipat 
la noi cel puţin până la retragerea Armatei Roşii în 1958 de slugile Kremlinului (Ana Pauker, Emil 
Bodnăraş, Gh. Gheorghiu-Dej, Vasile Luca, Teohari Georgescu sau losif Chişinevski), este posibil ca 
acelaşi Antonescu să apară neînchipuit de ... bland ... Aşa cum, într-un Apel către tineretul ţării, el însuşi 
a reclamat: „... Generalul Antonescu n-a înşelat, nu înşeală şi nu va înşela niciodată.Eu nu sunt 
conducător de stat tiran, n-am clică de apărat şi n-am interese sau o viaţă imorală de ascuns” (Mareşal 
lon Antonescu, Un ABC al anticomunismului românesc, |, laşi, 1992, p. 132). De asemenea, la întâlnirea 
cu colegii săi din promoţia „Turda” (1902) a Liceului Militar din Craiova, şeful statului a dat asigurări în 
acest sens: „Să credeţi că nici un om de stat n-a avut vreodată pe umerii lui greutăţile care apasă astăzi 
pe umerii mei. Să credeţi că nu poate să existe inimă de român şi suflet de om, care să vrea să facă atâta 
bine pentru neamul lui cât doresc să fac eu. Să credeţi că gândul meu este totdeauna îndreptat în jos, 
alături de toţi cei cari au suferit şi suferă pentru neamul românesc, atâta cât am suferit eu şi am învăţat să 
sufăr de la părinţii mei. Să credeţi, iarăşi, că nu este clipă în viaţa mea pe care să n-o trăiesc decât pentru 
salvarea prezentului şi pregătirea viitorului acestui neam ...” (ibidem, p. 149). Despre „slăbiciunile” sale, 
ulterior „dictatorul” avea să facă vorbire în multe dintre documentele purtându-i semnătura, precum, de 
exemplu, în rezoluţia datată 24 februarie 1943, descoperită de noi în Arhivele Speciale de la Moscova (cf. 
Gh. Buzatu, Românii în arhivele Kremlinului, Bucureşti, 1996, p. 305). Atunci, la scurt timp după eşecul de 
proporţii al Axei la Stalingrad, pe o notă din 20 februarie 1943 a Secţiei a II-a (Biroul Contrainformatii) a 
Marelui Stat Major Român destinată Cabinetului Militar ce reclama ,indiscretiunile cu privire la mersul 
operaţiunilor militare şi colportarea de ştiri false şi alarmiste comise de militari”, Mareşalul a consemnat 
aceste consideraţii pe care le apreciem, din toate punctele de vedere, remarcabile, fapt pentru care le 
reproducem integral: 

„Educaţia natiei este total neserioasă. Trebuie date câteva exemple publice, prin măsuri luate in contra 
acelora — civili, ofiţeri, soldaţi, funcţionari de orice grad — cari discută în public, în saloane, la masa de 
poker, cafenele, restaurante etc., chestiuni militare şi operative. Dacă educaţia natiei este de condamnat 
în această privinţă, este şi mai de condamnat aceea a ofițerilor. Sunt ofiţeri, chiar de stat major, cari 
discută peste tot situaţiile militare, divulgă fără intenţie, însă din limbutie, ceea ce au auzit, au văzut sau 
ştiu, participa în societăţi impasibili la astfel de discuţii, le provoacă, le întreţin, le urmăresc, le tolerează 
nu numai civililor şi doamnelor, dar chiar şi subalternilor. De aici vine tot răul. La Consiliul de Colaborare 
viitor [ce avea să se reunească la 18 martie 1943] am să aduc un caz concret. Nimeni nu ia nici o 
măsură. Nici un comandant de regiment, de campanie, de batalion, de garnizoană, de divizie, teritoriale 
etc. etc. Prin tăcerea lor şi neîndeplinirea datoriei, Tara dă un aspect de dezmät. Toţi străinii ştiu tot. Toţi 
civilii fac strategie, toţi mahalagii şi în toate tramvaiele se vorbeşte ce trebuie şi ce nu trebuie de 
funcţionari, militari etc. Urechile străinilor şi spionilor stau larg deschise prin tramvaie, case, cafenele, 
teatre etc. etc. Statele cheltuiesc sute de milioane ca să afle informaţii. La noi nu este nevoie de nimic, 
fiindcă de sus şi până jos toţi vorbim şi procurăm informaţii inamicilor şi amicilor. O mai mare inconstienta 
nu se poate. Aşa-zisa opoziţie, prin elementele ei bine cunoscute ca valoare, ca trecut şi ca aviditate de a 
reveni la conducere, chiar peste cadavrul Ţării, complotează şi întreține această operă inconştientă de 
slăbire a moralului, de defetism, de trădare. Pe baza acestei situaţii generale, să se facă de Cabinet şi 
Secretariat o instrucţie completă, care să se trimită tuturor din partea mea şi în anumite parti să se 
difuzeze prin presă, radio etc.” (vezi şi alte intervenţii ale şefului statului şi guvernului român, în acelaşi 
sens, la 27 februarie, 1-3 martie 1943). 

Este departe de noi gândul de-a afirma că, din motivele relevate, Antonescu ar fi pierdut Războiul din 
Răsărit... Nicidecum, dar Mareşalul a surprins o realitate care nu trebuie ignorată, mai cu seamă de 
către istorici, îndemnându-i la o mai dreaptă examinare şi profundă meditaţie ... 


*..AZi, a sosit ceasul celei mai sfinte lupte, lupta drepturilor stramosesti 
si a bisericii, lupta pentru vetrele si altarele romanesti de totdeauna. 


OSTASI, VA CORDON: TRECETI PRUTUL!... 


...Inainte. Sa luptati pentru gloria Neamului. Sa muriti pentru vatra parintilor 
si a copiilor vostri. Sa cinstiti prin vitejia voastra amintirea lui 
Mihai Voda si a lui Stefan cel Mare, a martirilor si eroilor cazuti in pamantul 
vesniciei noastre cu gandul tinta la Dumnezeu. Sa luptati pentru dezrobirea fratilor 
nostri, a Basarabiei si Bucovinei, pentru cinstirea bisericilor, a vietii si a 
caminurilor batjocorite de pagani cotropitori. Sa luptati pentru 
a ne razbuna umilirea si nedreptatea. V-o cere Neamul, Regele si Generalul Vostru.” 


ION ANTONESCU 


Nu ne propunem, evident, să-l reabilităm pe Antonescu! El nu are nevoie de aşa ceva ... Rolul şi rostul lui 
în istorie, care nu trebuie exagerate sau infrumusetate, fiind deja scrise, trebuie numai investigate si 
comunicate, în marginile adevărului, şi nicicum altfel. Dat fiind că se impune să constatăm că, în anii 
Războiului Mondial din 1939-1945 sau după aceea, faptele şi declaraţiile Mareşalului au fost ... 
recepționate şi interpretate de obicei dincolo de limitele reale, deci denaturate. Context în care, cel mai 
adesea, albul a devenit negru şi viceversa. lar erorile aşa-zis cardinale ce i-au fost imputate s-au dovedit 
a fi, în fapt, demne de şcolarii primelor clase: De ce s-a aliat Antonescu cu Hitler? De ce a intrat în 
război la 22 iunie 1941? Ce-a căutat dincolo de Nistru? Dar la Stalingrad? De ce n-a încheiat 
armistițiul cu America, Anglia şi URSS la momentul stabilit de Opozitie şi de regele Mihai 

I ş.a.m.d. Voi consemna, totuşi, ca mă declar ... de acord cu reclamantii ... lar, dacă este aşa, 
atunci, în mod sigur, ANTONESCU NU TREBUIA (repet: NU TREBUIA), LA 22 IUNIE 1941, SĂ 
LANSEZE FAIMOSUL ORDIN PRIVIND ATACAREA URSS în scopul ELIBERĂRII DIN ROBIA 
STALINISTĂ A UNOR TERITORII ISTORICE ŞI AL LICHIDĂRII PERICOLULUI COMUNIST. Ce-ar fi 
urmat? În mod obligatoriu - MAREŞALUL ANTONESCU AR FI FOST, CUM SE DOREŞTE, SCOS 
DIN ISTORIE ... ŞI, ÎN MOD SIGUR, O DATĂ CU EL, POPORUL ROMÂN ÎNSUŞI! 


lată de ce, finalmente, propun să retinem, din excelentul Album tipărit în 1942 sub titlul Spaţiul istoric si 


etnic românesc, motto-ul plasat de Maresal pentru capitolul III: 
„NE-AM NĂSCUT AICI, SUNTEM CEI DINTÂI ASEZATI AICI ŞI VOM PLECA CEI DIN URMĂ”! 

Romania!” Ultimul mesaj: "Daca mor, mor pentru Basarabia!” 
„În fata morţii neclintit, 
N-aveai ce o ruga, 
Ai läcrimat şi i-ai zâmbit 
Ca şi la nunta ta.” 


„Nu falsificăm istoria. Nu aceasta este ceea ce urmărim ... Faţă de cine să mai falsificăm istoria?” 
Faptul nu este ieşit din comun. Înaintea atâtor politicieni sau militari, istorici sau publicişti de după 1944, 
lon Antonescu, în cadrul şedinţei Consiliului de Miniştri din 5 septembrie 1941, s-a pronunţat fără 
rezerve: „Nu falsificăm istoria. Nu aceasta este ceea ce urmărim ... Faţă de cine să mai falsificăm 
istoria?” Este cazul să ne întrebăm dacă Mareşalul intuia propriul destin, întrucât Războiul din Est 
urma dus până la capăt, iar, în funcţie de desfăşurările şi rezultatele acţiunii, detaliile — pe ici-pe 
acolo, dacă nu cumva în totalitate ori în esenţa lor? — aveau să fie denaturate ... Ceea ce s-a 
întâmplat după 1944, dar şi după luminoasa lovilutie din decembrie 1989 sau în contextul actual 
al Noii Ordini Internaţionale, pe care fiecare o înţelege cum vrea şi o respinge cum poate. 
Revenind la Antonescu, „interpretările” excelează în mai multe sensuri, dar îndeosebi privind 
cauzele implicării României în al doilea război mondial la 22 iunie 1941, continuarea lui 

şi negocierile de „pace separată” cu SUA, Anglia şi URSS, „holocaustul” sau „procesul” din mai 
1946, consecinţele profunde şi pe termen îndelungat ale trădării din 23 august 1944 etc. Stăruind 
asupra anilor 1941-1944, prea puţin s-a avut ori se are în vedere faptul că, statul român fiind 
implicat într-un război total, se putea lua o decizie, chiar /a nivelul cel mai înalt al şefului statului. 
Maresalul a ştiut să-şi asume riscul răspunderii, având, netăgăduit, în seamă şi un final 
neconvenabil, pentru el şi pentru ţară, al ostilităţilor. Este şi motivul pentru care, nu o singură 
dată, Conducătorul s-a explicat şi i-a îndrumat pe cei mai apropiaţi colaboratori, aşa precum în 
amintita şedinţă de guvern de la 5 septembrie 1941, când a explicat originile campaniei din 

Est şi necesitatea de-a continua ostilitățile până la nimicirea inamicului. „Istoria — a precizat atunci 
Mareşalul — se scrie cu spada! Anul trecut [in 1940] ne-au luat ruşii Bucovina. Noi luptăm acum să 
rămână Bucovina în stăpânirea neamului românesc. Dacă n-avem aliaţi puternici, care să aibă unitate de 
interes, si aşa o pierdem. Nu putem rezista fata de aceştia, de la Est. De aceea a trebuit ca, în tot timpul 
vieții noastre istorice, să facem o necontenită echilibristică. Am pierdut ceea ce am pierdut prin politica 
Regelui Carol al II-lea. Dacă ştiam să ne adaptăm la timp situaţiei politice din Europa, nu pierdeam nimic. 


Dar nu ne-am adaptat la timp. Noi am făcut sentimentalism în politică, chiar când a fost vorba de 
apărarea vieţii neamului românesc. Am făcut mereu sentimentalism pentru că suntem filo-francezi — şi am 
pierdut graniţele neamului românesc -, pentru că am fost filo-englezi — şi am pierdut hotarele ţării noastre! 
Noi, filo-francezii! Dar nici nu ştie ţăranul ce este aceea. Nici nu i-a văzut în pictură măcar, nici pe 
francezi, nici pe englezi. Noi trebuie să fim filo-români şi să ştim cum să ne putem apăra graniţele. 


12 ianuarie 1943 - Doi soldaţi, 
un român şi un german, şi-au dat ... 
întâlnire la Cotul Donului 
În circumstanțele internaţionale de azi, pe ce ne putem sprijini situaţia noastră? Pe germani. Nu ne 
sprijinim pe Germania, suntem sfârtecati. Dacă o făceam la timp, scăpam Statul Românesc. Şi în lupta pe 
care o purtăm, puteam eu, când se băteau germanii cu ruşii, după ce am luat Basarabia, puteam să mă 
opresc? Sau să fi făcut cum spun unii: să fi aşteptat, că ne-ar fi dat-o, la pace, englezii? Puteam să stau 
cu braţele încrucişate, când germanii se băteau cu ruşii şi să aştept ca să ni se dea Basarabia de către 
englezi ? Şi dacă am fi pornit la luptă, fără Germania nu ne puteam lua Basarabia. Bravura soldatului 
roman? Priceperea generalului Antonescu? Sunt mofturi. Putea să fie generalul Antonescu de un miliard 
de ori mai priceput şi soldatul român de un miliard de ori mai brav: Basarabia şi Bucovina nu le luam de la 
ruşi. Şi, după ce le-am luat cu ajutorul Armatei Germane, puteam să mă opresc la Nistru? Puteam eu să 
spun: «Eu mi-am luat partea mea, mă opresc aici!» ? Ca si doi țărani, care pun ce au împreună ca să-şi 
are locul şi, după ce unul şi-a arat, să spună celuilalt: Eu nu te mai ajut, fiindcă mi-am făcut treaba mea. 
Dar aceasta n-o fac nici doi ţărani. Şi atunci cum mi se poate pretinde să fac eu aceasta, pe plan militar? 
Ar însemna să dezonorez şi Armata şi Poporul Român, pe veci. Ar fio dezonoare pentru noi, să mă fi dus 
până la Nistru şi să le fi spus nemților apoi: la revedere. Vedeți în ce stare de decadenta se găseşte 
conducerea acestui Stat, dacă se găsesc între conducători oameni cu o astfel de mentalitate, care ne cer 
să lăsăm pe nemți să se bată şi noi să aşteptăm de la englezi Basarabia şi Bucovina. Se înşeală cine 
crede ca ne-ar fi dat cineva Basarabia şi Bucovina, dacă nu ne-am fi bătut pentru ele cu ruşii. Ba poate 
că atunci ne-ar fi întors foaia şi ne-ar fi spus că am făcut o rea politică, pentru că nu ne-am bătut” (vezi M. 
D. Ciucă, editor, Stenogramele şedinţelor Consiliului de Miniştri. Guvernarea lon Antonescu, vol. IV, 
Bucureşti, 2000, p. 568-569). Intervenţia poate părea cititorului suficient de lungă, dar a fost una 
temeinică şi a intervenit la momentul potrivit. Ceea ce s-a degajat din schimbul de mesaje frecventat între 


lon Antonescu şi liderii „opoziţiei democrate”, luliu Maniu şi Dinu Brătianu. Asa, de exemplu, în scrisoarea 
către Dinu Brătianu din 29 octombrie 1942, Mareşalul, respingând categoric retragerea Armatei Romane 
de pe Frontul de Est, invoca ca aşa ceva ar face „din neamul românesc o victimă a tuturor, fiindcă, 
concomitent cu dezorganizarea, prăbuşirea şi distrugerea armatei, ar începe instaurarea anarhiei în 
țară”. Cum se ştie prea bine, evenimentele survenite după nenorocitul act istoric de la 23 august 1944 
aveau să-l confirme integral pe Maresal, care — în temeiul realitätilor ce-i erau binecunoscute şi al intuitiei 
sale extraordinare — şi-a asumat rolul, dar şi destinul, legendarei Casandra dispusă să prezică, şi să 
suporte, nenorocirile ce se configurau (vezi Larry L. Watts, O Casandra a României: lon Antonescu şi 
lupta pentru reformă, 1918-1941, traducere, Bucureşti, 1993). Un alt exemplu: în Ordinul de zi destinat 
forțelor operative, după eşecul de proporţii din zona Cotul Donului-Stalingrad, dupa 19/20 noiembrie 
1942, Antonescu şi-a prevenit combatanții că în campania angajată era „vorba de ființa Neamului nostru, 
iar pierderea lui înseamnă pentru noi moarte”, războiul României în Rusia fiind totuşi unul „de 

apărare” purtat alături de „aliaţi puternici [Germania] în tara inamicului care de peste 200 de ani ne 
cotropeşte bucată cu bucată din pământul strämosesc”. 


Maresalul Antonescu pozând pentru pictorul Isachi Mirea 

În atare situaţie, demne de reţinut erau aceste constatări cuprinzând şi un necesar avertisment, din 
nefericire confirmat de desfăşurarea ulterioară a faptelor: „În cazul unei înfrângeri, vom suferi nu numai o 
dezonoare, dar ne vom pierde şi viata. Ruşii, învingători, ne-ar aduce bolsevismul în tara, ar nimici pătura 
conducătoare, ne-ar pune pe evrei stăpâni şi ar da neamul pradă slavizării şi deportărilor în masă. Dacă 
nu contribuim cu toate puterile noastre la lupta aliaților noştri pentru a înfrânge comunismul şi pe ruşi, nu 
putem să asigurăm nici viata copiilor nostri, nici existenţa țării noastre ...” (Gh. Buzatu şi colaboratori, 
eds., Mareşalul Antonescu în fata Istoriei,\Il, Craiova, 2002, p. 249-250). 

Antonescu nu putea fi de acord nici cu luliu Maniu ale cărei demersuri erau bine cunoscute cercurilor 
oficiale. Vizitându-l la 3 august 1941 pe Mihai Antonescu, vicepreşedintele guvernului şi ministrul de 
externe în funcţie, ilustrul diplomat Grigore Gafencu, el însuşi fost lider al diplomaţiei României (1938- 
1940) şi abia revenit de la Moscova după intervenţia stării de război la 22 iunie 1941, a consemnat în 


voluminosul lui Jurnal, rămas în cea mai mare parte netipărit, concluziile degajate în urma discuţiilor cu 
Nr. 2 al regimului, în sensul că „Maniu crede — cu neînduplecată statornicie, legată de toate credințele 
sale — în victoria Angliei. Şi mai crede că România nu-şi poate salva neatârnarea, fiinţa naţională şi 
hotarele decât în urma unei victorii britanice. De aceea, socoteşte că ar fi cea mai mare nenorocire 

dacă sfârşitul războiului ne-ar găsi într-o tabără duşmană puterilor anglo-saxone. El nu se ridică 
împotriva războiului cu Rusia. Nu noi suntem de vină, ci guvernul sovietic, dacă ne aflăm azi în luptă 
pentru a recuceri ceea ce ni s-a luat în mod samavolnic anul trecut. Războiul nostru trebuie să păstreze 
însă un caracter strict naţional. Ne interesează pământul nostru, şi nu soarta lumii. Nu ne priveşte regimul 
din Rusia. Nu luptăm pentru <<cruce>>, pentru <<sfinti>> şi pentru <<civilizatie>>, fiindcă nimeni nu mai 
ştie azi unde se află cu adevărat crucea, sfinţii si civilizaţia. De aceea este nevoie să ne limităm telurile 
noastre de luptă. Luptăm pentru Basarabia. Nu urmărim distrugerea Rusiei şi nici distrugerea Imperiului 
britanic, fiindcă nu urmărim distrugerea României. După părerea lui Maniu, armata noastră ar fi trebuit să 
se oprească la Nistru. Tot ce se petrece dincolo de vechiul nostru hotar, nu ne interesează [...] Nu avem 
dreptul să îngreunăm, sau să zădărnicim, prin exces de zel, libertatea noastră de acţiune, ci trebuie să 
fim oricând în măsură să ne desprindem din braţele aliaţilor noştri de azil Germania şi Italia, în prima 
exprimă <<adevărata politică românească>> şi le distribuie atât guvernului şi cercurilor conducătoare, cât 
şi Puterilor străine...” Constatări şi sugestii, desigur, de substanţă, demne de toată atenţia, nu numai 
pentru epocă ci şi pentru istorie în general ... Dar, în momentul 1941, opoziţia anti-antonesciană era încă 
în faza proiectelor şi memoriilor ... Mareşalul a intuit caracterul pe moment inofensiv al acţiunilor grupului 
Maniu-Brătianu, fapt pe care l-a mărturisit colaboratorilor săi şi, într-un final, personal lui Adolf Hitler. 
Care, în urma dezastrului de la Stalingrad la confluenţa anilor 1942-1943, a devenit deosebit de sensibil, 
între altele, la demersurile sateliților, inclusiv România, în privinţa tentativelor de „pace separată” cu SUA- 
Anglia-URSS, receptate — cum altfel? — ca veritabile acte de ... felonie faţă de Axa Berlin-Roma-Tokyo. 
Tocmai de aceea, Führerul i-a invitat separat la Salzburg pe Benito Mussolini, regele Boris al Bulgariei, 
preşedintele Finlandei R. Ryti, lon Antonescu şi Miklos Horthy, cu intenţia, tradusă în faptă, de a le 
transmite cuvântul său de ordine, şi anume că războiul trebuia continuat „până la un sfârşit victorios”, 
orice compromis fiind exclus, pentru „ieşirea din acest razboi’neexistand „decât două posibilităţi: ori o 
victorie clară, ori o exterminare deplină”. După cum s-a degajat în cursul întrevederilor Hitler-Antonescu 
din 12-13 aprilie 1943 de la Castelul Klessheim (cf. apud lon Calafeteanu, ed., Români la 

Hitler, Bucuresti, 1999, p. 183; despre vizita lui Antonescu şi a suitei sale la Salzburg — vezi Gh. Buzatu 
şi colaboratori, eds., Pace şi război, II, Jurnalul Mareşalului lon Antonescu, laşi, 2011, p. 265-266; 
minutele întrevederilor din 12-13 aprilie 1943, pp. 367-378). 


Maresalul Antonescu şi Joachim von Ribbentrop, 
ministrul de Externe al Reichului, 


la Salzburg, la sosire (12 aprilie 1943) 
şi la plecare (14 aprilie 1943) 

În mod precis, la 12 aprilie 1943, Hitler l-a abordat pe Antonescu chiar pe tema unor informaţii 
tocmai parvenite Berlinului în legătură cu sondajele diplomatice ale lui Mihai Antonescu cu agenţi secreti 
anglo-americani pe tema abandonării Axei (Jurnalul Mareşalului Antonescu, pp. 368-371). Potrivit 
minutelor întrevederilor, care nu aveau cum surprinde atmosfera dialogului Hitler-Antonescu din 1943, 
tratativele au decurs ,normal”. Doar martorii prezenţi, în postura lor de potenţiali memorialisti, aveau să 
surprindă asemenea detalii. Precum unul dintre ei, l-am numit pe Gh. Barbul, care avea să releve că 
Maresalul şi colaboratorii săi l-au aflat pe Hitler la Salzburg „tunând şi fulgerând. El striga că a fost trădat. 
Mareşalul putu să vadă cu ochii lui ce însemna un acces de furie al Fiihrerului. Cuvintele lui [...] zburau 
prin încăpere ca nişte obiecte aruncate în capul românului. România ar fi compromis grav şansele 
războiului [...] Mihai Antonescu deschisese ochii Occidentalilor asupra slăbiciunii fortăreței 
europene. ...” (vezi Gheorghe Barbul, Memorial Antonescu — Al III-lea om al Axei,traducere, Bucuresti, 
2001, p. 160; Gh. Buzatu şi colaboratori, eds., Mareşalul Antonescu în fata Istoriei, |, laşi, 1990, p. 353). 


n... f 


Castelul Klessheim, 12 aprilie 1943, după ora 13,30 — 
Maresalul Antonescu, Joachim von Ribbentrop, Otto Meissner, 
Adolf Hitler, col. Radu Davidescu, It. col. adj. Romeo Zaharia 


Potrivit documentelor, la care revenim, tatonările de pace separată initiate erau neloialedin partea lui Ica 
Antonescu, întrucât el nu avea „dreptul” de-a vorbi în numele Germaniei şi al Führerului, care, dacă ar fi 
căpătat convingerea că Reichul pierduse războiul, Maresalul s-ar fi aflat neîndoielnic printre cei 

dintâi aliaţi ai Berlinului care să fi fost instiintati. Cât timp el, Hitler, în lipsa unor convorbiri „deschise” cu 
Mussolini, Horthy sau Antonescu, „nu va încerca niciodată să încheie pace’, întrucât „Germania şi aliații 
ei sunt legaţi la bine şi la rău” (Jurnal, ll, p. 371). Mareşalul, în replică, l-a asigurat pe Hitler că „România 
îşi va continua drumul alături de Germania până la sfârşitul războiului” (ibidem, p. 372), problemă 
fundamentală ce avea să rămână pe agenda relaţiilor Bucureşti-Berlin până la 5 august 1944, când 
Antonescu l-a vizitat ultima data pe Führer la Rastenburg si a manifestat rezerve (vezi Jurnalul, III, p. 392 
şi urm.). Însă, la 13 aprilie 1943, Antonescu l-a asigurat pe Hitler că, dimpotrivă, adjunctul său, în 

fond „promotor al politicii pro-germane în România”, nu avea de ce stârni bănuieli (ibidem, p. 375). Deşi 
mai apoi, la 15 noiembrie 1943, Mareşalul ajunse a se îndoi de el însuşi atunci când a insistat asupra 


dificultăţilor în prelungirea războiului (ibidem, pp. 366-370), ceea ce l-a determinat pe Hitler să dea 
asigurări că va depune „toate eforturile” pentru a susţine România, nu fără a observa că numai „o 
Românie victorioasă împreună cu Germania în Răsărit va putea fi liniştită că nimic nu va mai ameninţa 
existenţa europeană. Ea va fi atunci îndeajuns de puternică pentru a-şi apăra prin propriile ei forte 
interesele naţionale. O Românie care însă ar fi învinsă în această luptă alături de Germania oricum nu ar 
mai avea de ce să se gândească la revendicările ei nationale şi de altă natură, fie el indreptatite sau 
nefondate. Într-un asemenea caz, România ar înceta să existe la fel de bine ca şi oricare alt stat national 
european” (ibidem, p. 374). 

În aprilie 1943, la Salzburg, obţinând „încrederea absolută” a lui Hitler, Maresalul s-a referit la activităţile 
opoziţiei de la Bucureşti, câte erau şi ce semnificaţie aveau. În ceea ce-l privea pe luliu Maniu, Mareşalul 
a insistat pentru protecţia liderului national-taranist, mai ales că în viziunea poporului român el trecea 

ca „o personalitate istorică”, trebuind, în consecinţă, evitată situaţia de a-l transforma într-un „adevărat 
martir”. Întrucât, l-a asigurat Antonescu pe Hitler, „Maniu n-ar îndrăzni să devină activ. Dacă ar face-o, 
totuşi, ar fi arestat imediat” (Jurnal, ||, p. 372). 

Relativ la ,pericolul” reprezentat de Maniu şi echipa lui, cu alt prilej Maresalul a surprins, după cum îi era 
felul, plin de sarcasm, esenţa problemei, mai precis:,Partidul National Ţărănesc este o emblemă, o 
problemă şi o dilemă. Emblema este Mihalache: ţăranul român cu perciuni de jupân. Problema — Dr. 
Lupu: nu are talent şi vorbeşte; nu are bani şi trăieşte, iar natura l-a făcut roşu ca să nu mai 

roşească. Dilema: DI. Maniu — când poate veni la putere nu vrea şi, când vrea, nu poate”(ANIC, 
Bucureşti, fond |. Antonescu, dosar 4, f. 144). 

Pe de altă parte, nu se poate admite că Mareşalul a fost lipsit de bunăvoință fata de opozantii săi. Dat 
fiind că, abia revenit de la Salzburg, el s-a întâlnit, în noaptea de 17-18 aprilie 1943, cu Maniu, 
informându-l asupra convorbirilor cu Fihrerul. Ceea ce nu i-a îndemnat pe Maniu şi Brătianu la vreo 
reţinere, ei redactând şi difuzând la 20 aprilie 1943 un nou memoriu pe adresa Conducătorului. Limbajul 
şi condiţiile erau de-acum familiare Mareşalului, care, ca „şef al unui regim de dictatură”, era avertizat că 
nu avea nici ,dreptul” de-a prelungi războiul alături de Germania, nici de ce „să lupte sau să dorească 
înfrângerea Angliei si a Statelor Unite, națiuni care, alături de Franţa şi ceilalţi aliaţi ai lor în războiul 
trecut, au pierdut milioane dintre fiii lor pentru ca prin victoria noastră comună să se realizeze visul nostru 
secular: unitatea tuturor românilor între frontierele lor etnice”. Poporul român, precizau contestatarii, „nu a 
aprobat şi nu aprobă continuarea acestei lupte dincolo de hotarele noastre fireşti” (Cicerone lonitoiu, Viaţa 
politică şi procesul lui luliu Maniu, 11, Bucuresti, 2003). 

Să subliniem că, la Salzburg, Mareşalul a făcut vorbire şi despre regele Mihai. Stenogramele, redactate 
de Paul Otto Schimdt, faimosul interpret al lui Hitler, a reţinut pentru 12 aprilie că „diferiţi intriganti l-au 
determinat pe rege să facă anumite gesturi”, dar el a intervenit „prompt”, printr-o avertizare „severă”, în 
urma căreia „nici Curtea, nici opoziţia nu s-au mai manifestat” (ibidem, p. 372). Pentru ca, la 13 aprilie 
1943, acelaşi Schmidt să consemneze că „Antonescu a subliniat faptul că regele e un copil ce a fost 
îndreptat pe căi greşite, dar pe care el l-a redresat energic” (II, p. 375). În prezent, în temeiul 
documentelor, cunoaştem în ce grad, sub influența Mareşalului, „redresarea” regelui Mihai se realizase 
cu adevărat de vreme ce suveranul, la 26 noiembrie 1943, primindu-l în taină la Palat pe agentul britanic 
House, i-a mărturisit asemenea panseuri şi intenţii cu scopul precis de-a fi transmise mai departe Londrei 
ori Washingtonului şi, nu mai putin, Moscovei: „Tot ceea ce pot să fac este să aştept evenimentele, cât 
timp Aliaţii nu-s decişi să vină în ajutorul meu într-un fel sau altul. Nu uitaţi — i-a sugerat regele colonelului 
House — să explicati de asemenea că gândul pentru viitorul țării mele nu mă determină să ignor că 
politica Aliaților este bazată pe colaborarea celor Trei Puteri [SUA, Anglia şi URSS] şi de aceea înțeleg 
că Rusia şi Româniatrebuie să ajungă la un acord oarecare” (apud Mareşalul Antonescu în faţa Istoriei, |, 
p. 390). 

Sublinierile evident ne aparţin, ceea ce ne determină să avem în seamă că echipa trădătorilor de la 23 
august 1944 era predispusă de acţiune sau că avea în vedere, peste dezastrul iminent al ţării paralizate 
în fata avansului Armatei Roşii, o ,oarecare”cooperare cu Kremlinul. Tocmai de aceea, putem consemna 
că în 1943 Hitler a sezisat pe deplin justificat primejdia atunci când şi-a avertizat colaboratorii 


că „regele[României] e un copil, dar şi copiii pot deveni periculosi când ajung în mâini rele ...” (p. 377). 
Ceea ce nu era o noutate, căci, şi în alte ocazii (la 11.11.1941, 26.2.1942, 31.3.1942 — cf. H. Trevor- 
Roper R., ed., Hitler's Table Talk, 1941-1944. His Private Conversations, New York, 2000, pp. 121, 180, 
337, 387, 694-695), Hitler, de regulă tratându-i comparativ pe Mihai | şi Antonescu, în favoarea celui din 
urmă — nominalizat,cel mai bun” politician din România (ibidem, p. 121), „singurul” favorabil 

Reichului (ibidem, pp. 180, 694-695) -, pe când regele i-a apărut în noiembrie 1941, când l-a reprimit la 
Berlin, după ce în 1938 l-a agreat în compania lui Carol al II-lea, îi aparuse,sufocat de furie” (ibidem, p. 
337) şi lipsit de orice calităţi (ibidem, p. 387), iar monarhia — o instituţie „perimată” (ibidem, p. 121). La 26 
februarie 1942, Hitler şi-a alertat pur şi simplu anturajul, declarându-se îngrijorat: „Dacă se întâmplă ceva 
cu Antonescu, cine-i va lua locul? Mă gândesc cu teamă la aceasta ...” (cf. Gh. Buzatu,Mareşalul lon 
Antonescu. Forța destinului. O biografie, laşi, 2012, p. 544). 

În perspectiva evenimentelor de la 23 august 1944, care au marcat — în opinia strălucitului Pamfil Şeicaru 
— debutul tragediei României pentru mai multe decenii, este cazul să ne întrebăm dacă nu cumva 
declaraţia lui Hitler a echivalat, mai mult decât cu o prevestire, cu un avertisment? Nu pierdem din 
vedere că reacţia Fuhrerului după 23/24 august 1944 a fost extrem de violentă şi s-a concretizat în 
acţiuni punitive proiectate de amploare şi care au rezultat doar pe măsura posibilităţilor ce-i mai stăteau la 
dispoziţie în acel moment al Războiului Mondial. Este adevărat însă că lon Antonescu a avut propriile- 

i responsabilităţi, majore, extrem de scump plătite ulterior de România, dar şi de către Maresal şi toţi 
colaboratorii săi, iar, la scurt timp după aceea, un caz mai rar în istorie, chiar de către ... majoritatea 
complotiştilor! lată de ce, recunoscându-i Mareşalului erorile grave comise, nu trebuie să ignorăm că 
acestea n-au echivalat nici pe departe trădările de neam şi de ţară intervenite în fatidica zi de 23 
august 1944! 


»Recunostinta” complotistilor de la 23 august 1944 şi a ,aliatilor” lor 
de moment s-a tradus în încarcerarea Mareşalului (1945-1946) 
chiar în sediul NKVD-ului (mai apoi KGB, actualmente FSB) 
din centrul Moscovei — Lubianka! 
lar, dacă-l avem în seamă pe Antonescu, el a probat exemplar că a rămas — atât ca luptător şi factor 
determinant in cele două războaie anticomuniste ale României (1919-1920 — Ungaria şi 1941-1944 — 
URSS) precum şi în cele două conflagrații din 1914-1918 si 1939-1945 pentru unirea tuturor Românilor 
şi integritatea statală — ferm ataşat propriilor convingeri şi unei convingeri exemplare. Ceea ce 


Antonescu a exprimat consecvent ca Şef al Statului Român ori ca Lord al Războiului, precum a procedat 
şi la 26 ianuarie 1943, când i-a mărturisit ziaristului italian L. Sorentino (veziJurnal, Il, p. 347-348): 

„Eu lupt întotdeauna cu Rusia, comunismul Uniunii Sovietice este un mijloc, nu sfârşitul 
imperialismului rus [...] Eu nu fac un joc de trişor, ca vecinii mei unguri, visând prăbuşirea 
germanilor şi sosirea englezilor eliberatori. Drumul spre Constantinopol nu trece prin Budapesta 
şi ei nu au motive să se teamă de Rusia. Noi avem. Noi ştim că duşmanul mortal al României este 
Rusia lui Petru cel Mare si a Ecaterinei a Il-a, cărora Stalin le-a rămas credincios şi trebuie să 
recunoaştem, îl continuă genial. Este rusul rus dintotdeauna, care, înveşmântându-se astăzi în 
comunism, înaintează în numele unui ideal care corupe intelectualitatea şi, ascunzandu-si colții 
după o zdreanta roşie, atrage masele de muncitori şi ţărani. Eu voi arunca în război, spre a-i 
zăgăzui pe ruşi, toate forţele pe care voi izbuti să le înarmez, convins că acesta este supremul 
bine pentru România — zăgăzuirea ruşilor ... ” 

Prof. Univ. Dr Gh. Buzatu / Special pentru Ziaristi Online 


ANTONESCU, ALTFEL (4) 


de 
Gh. Buzatu 


Este indiscutabil că, în raport cu rezultatele remarcabile ale istoriografiei contemporane, nu mai este 
cazul să insistăm asupra războiului României, alături Germania şi aliaţii ei, împotriva URSS declanşat la 
22 iunie 1941. Atunci, generalul lon Antonescu a intervenit pentru eliberarea Basarabiei, Bucovinei de 
Nord şi Tinutului Herţa, străvechi ţinuturi româneşti care, la 28 iunie — 3 iulie 1940, fuseseră ocupate, 
sub ameninţarea forţei, de către forțele militare ale lui |. V. Stalin, acesta beneficiind nemijlocit de 
asistenţa Reichului lui Adolf Hitler şi de slăbiciunea sau indiferența Puterilor Occidentale. Nu se poate 
pune în discuţie, aşadar, că la un război s-a răspuns cu un altul, al URSS în contra României şi 


viceversa, ci, obligatoriu, ca urmare a agresiunii neprovocate a lui Stalin, trupele române, aflate 
sub comanda lui Antonescu, au pornit acţiunea pentru alungarea cotropitorului din Răsărit si 


pentru lichidarea pericolului comunist. Aceste obiective nu s-au împlinit, dimpotrivă, România, fiind în 
eşec, a fost ocupată integral de Armata Roşie (1944-1958), decăzută la nivelul de stat satelit şi pe deplin 
comunizată de învingătorii de la Kremlin. Ceea ce nu poate avea drept consecinţă ignorarea faptelor de 
eroism ale trupelor române după 22 iunie 1941, toate cuprinse în inegalabilaEpopee a Estului ... 


lon Antonescu si Adolf Hitler, 
dupä dezbaterea si programarea 
problemelor Estului (München, 12 iunie 1941) 


Documentul pe care-l anexăm, descoperit de noi în 1992, în Arhivele Speciale din Moscova (cf. Ossobyi 
Arhiv, Moskva, fond 492, opis 1, dosar 6, filele 191-192; Gh. Buzatu, Din istoria secretă a celui de-al 
doilea război mondial, ||, Bucuresti, 1995, pp. 276-277), relevă un capitol de răscruce ale istoriei nationale 
şi universale. Este o foaie volantă, difuzată în rândul trupelor române revenite din campania estică pe 
teritoriul naţional la începutul lui 1944, redactată nu de către Mareşalul Antonescu, dar avizată şi 
imprimată cu acordul său. Documentul reprezintă un apel, crestat în granitul istoriei naţionale care-şi 
poate afla oricând locul, tocmai de aceea, în orice crestomatie de documente fundamentale, evitând 
penibilele manuale „de istorie”, aflate din belşug la dispoziţia cititorului român. 


Trupele române de cavalerie la eliberarea Chisinaului, iulie 1941 
OSTAŞI, 
Vă apropiaţi de căminuri. 


Vă intoarceti din cel mai crâncen război purtat de Neamul Românesc. 
Veniti de pe meleagurile Donului şi ale Volgăi, obosiţi de lupte si de drum, plini de frig si de griji ... 


Trupe române în drum spre Stalingrad, 
12 iunie 1942 — Dnepropetrovsk 


Vă intoarceti din cea mai mare epopee a Neamului. 
V-aţi bătut cu cel mai puternic şi sălbatic duşman al nostru. 
Ati străbătut victorioşi stepele Rusiei. 


Bundesarchiv, Bild 1011-218-0501-27 
Foto: Lechner | 1942 


Trupe române la Cotul Donului, 1942 


Ati arătat vrednicia voastră în cele mai grele bătălii ale războiului: la Kerci, Sevastopol, Harkov şi 
Stalingrad. 

V-aţi bătut pe Donet, pe Don şi-n pustiul Volgăi. 

Ati străbătut într-un iureş câmpurile mănoase ale Kubanului şi v-aţi înălțat cu vitejia voastră pe culmile 
Caucazului. 


pr 


Vânătorii de munte în Caucaz 


Care alt popor mic se mai poate mândri cu asemenea fapte de arme? 

Ati răzbunat toate vitregiile trecute. 

Ati şters amintirea anilor de durere ai Neamului nostru care, mai toţi, au fost starniti de ruşi: 

- 1812, räpirea Basarabiei; 

- 1878, luarea părții de Sud a Basarabiei, pe care fusese silită să ne-o înapoieze în urma 
înfrângerii din 1856; 

- 1916-18, când ne-au trădat în plină luptă; 


- 1940, când sub ameninţarea forței ne-au smuls din nou Basarabia, Nordul Bucovinei şi un 
colt al Moldovei. 


Cotul Donului, octombrie 1942 


Fata de aceste socoteli, toţi cei ce v-aţi făcut datoria către Neam şi Tara, toţi cei ce-ati sângerat, toţi cei 
ce-ati suferit şi răbdat päsiti mândri şi cu capul sus peste hotarele Ţării. 

Înaintea faptelor voastre toate clevetirile şi văicărelile trebuie să amuteascä [...] 

Celor care se mai întreabă pentru ce luptăm, arätati-le primejdia care ne aşteaptă dacă Germania şi aliaţii 
ei n-am fi lovit mortal Sovietele. 

Fricoşilor, care mai tremură şi azi de teama ruşilor, arätati-le ce ar fi fost în 1940 şi 1941. 


Soldati sovietici capturați şi escortati 
de români pe Frontul de Est 
Luptăm în depărtarea Răsăritului pentru că vräjmasul zăpăcit de grelele lovituri primite în 1941 s-a retras 
în vizuină şi încearcă să mai reziste. Lupta trebuie dusă acolo unde este el, oriunde îl vom găsi, oriunde 


s-ar ascunde, până când vor fi înfruntate cele din urmă zvârcoliri. Si, pe urmă, mai bine să fim noi la ruşi, 
decât bolşevicii la noi în Ţară. 


Soldaţi români la Stalingrad 


Celor ce preamăresc comunismul şi binefacerile lui, spuneti-le ce ati văzut în Rusia: 
- țărani fără pământ si fără vite, înhămaţi ca boii la căruțe; 
: lucrători şi orăşeni trăind în ruine, în cea mai neagră mizerie şi murdărie; 


Trupe române în Stepa Calmucă, 1942 


- bărbaţi, femei şi copii supti de muncă, de foame şi sälbäticiti de dureri; 
- biserici dărâmate; 
: sate şi târguri fără cimitire. 


Generalul Constantin Pantazi, ministrul de Război în exerciţiu, 
în inspecţie pe Frontul de la Stalingrad, 1942 


Peste tot numai urme de omoruri, distrugeri şi sărăcie lucie. 

Celor ce poartă grija Angliei şi Americii, spuneti-le că suntem şi vom rămâne hotărâți în tabăra opusă 
comunismului. Cei ce ajută şi îndeamnă pe bolşevici nu ne pot fi decât duşmani. 

Acestea sunt răspunsurile soldaţilor. 

Faptelor şi cuvintelor voastre nu li se pot opune nici un viclesug şi nici o şoaptă. 

Intraţi in Ţară plini de încredere în voi şi în destinul Neamului Românesc, mândri de faptele voastre si de 
greutăţile pe care le-aţi învins. 


x 
Bundesarchiv, Bild 1011-024-3543-09 
Foto: Heuberger | 1944 


Trupe române pe Frontul de Est, 
la începutul anului 1944 
Voi ati scris istoria în ultimii ani şi tot voi, prin faptele voastre, fauriti viitorul Neamului Românesc. 
Ati fost tari şi viteji in fata duşmanului, fiţi calmi şi senini în fata greutăților mărunte. 
Duceti cu voi o singură lozincă: 


Ori învingem în Răsărit, ori dispărem ca stat de pe harta lumii! 


Jilava — 1 iunie 1946 


